open-index/open-wikipedia-markdown huggingface dataset:
Прохожий (երգ)

**Прохожий**, «Կինո» ռոք խմբի երգը, որի խոսքերի հեղինակը Վիկտոր Ցոյն է։ Երգը 1988 թվականին ներառվել է «Группа крови» ալբոմում։ Զբաղեցնում է ալբոմի երգացանկի 9-րդ հորիզոնականը։

Երգի պրեմիերան կայացել է 1987 թվականի հունիսի 3-ին լենինգրադյան ռոք-ակումբի V փառատոնի ժամանակ։ Փառատոնի ելույթի ժամանակ «Կինո» խմբի կազմում չորս երաժիշտների հետ են եղել Սերգեյ Բուգաևը (հարվածային գործիքներ) և Անդրեյ Կրիսանովը (բաս կիթառ)։

Երգը գրված է փանկ ռոք ոճում։ Մինչ այդ «Կինո» խումբը միևնույն ոճում կատարել է «Գիշեր» ալբոմի «Մամա՝ անարխիա» երգը։

Երգի վերջաբանի մեկ րոպեի ընթացքում հնչում է հատված՝ բաղկացած զանազան ձայներից և մեղեդիներից։ Վերջինս Իգոր Վերիչևի և «Նոր կոմպոզիտորներ» խմբի ձայնային նյութերի հավաքածուն է։ Ստեղծագործության հիմնական մասի ավարտից հետո հնչում են մեղեդիներ 1959 թվականի խորհրդային գեղարվեստական կինոհեքիաթներից։

Ինքը՝ Ցոյը, «Прохожий» երգն անկեղծորեն համարում էր թույլ երգ։ Սակայն, Ցոյը կարծում էր, որ ամեն ալբոմում պիտի լինի միջանցիկ երգ («թուք») և կարծում էր, որ «Группа крови» ալբոմի միջանցիկ երգը «Прохожий»-ն է։ Ի սկզբանե երգը չեն ցանկացել ներառել ալբոմում, քանի որ ալբոմը չէր տեղավորվում 45 րոպե տևողությամբ ձայնասկավառակի վրա, բայց քանի որ ալբոմի մյուս երգերը չունեին վերջինիս նշանակությունը, այն, այնուամենայնիվ, ներառել են ալբոմում։

«Группы крови» ալբոմի ձայնապնակը, որը թողարկվել էր ԱՄՆ-ում, ներառում էր «Прохожий» երգը։ ԽՍՀՄ-ում ալբոմն ի սկզբանե տարածվել է միայն կոմպակտ-կասետաների տեսքով։ Հիմնական պատճեններից մեկում երգը չի տեղավորվել 45 տևողությամբ ձայնասկավառակի վրա և ալբոմը տիրաժավորվել է առանց նրա։ 1991 թվականին ալբոմը վերաթողարկվել է ձայնապնակով։

## Ձայնագրության մասնակիցներ
* Վիկտոր Ցոյ՝ վոկալ, ռիթմ կիթառ
* Յուրի Կասպարյան՝ կիթառ, բեք վոկալ
* Գրեգորի Գուրյանով՝ հարվածային երաժշտական գործիքներ, բաս կիթառ, բեք վոկալ

## Քավեր-տարբերակներ
* «Чичерина» խումբը ձայնագրել է Վիկտոր Ցոյի «КИНОпробы» ալբոմի քավեր-տարբերակը։ Ձայնագրությունն արվել է մեկ օրվա ընթացքում։ Խումբը նաև ձայնագրության համար տեսահոլովակ է նկարահանել, որը հիմնված է նրա համերգային ելույթների վրա։ Յուլիա Չիչերինան հարցազրույցում ասել է․ «Երգը մեր մասին է․․․ Այն անհեթեթ և մեծախոսական է, այն ընդհանրապես նման չէ «Կինո»-ին»։
* «Էլեկտրիչկա» մուլտֆիլմում Մասյանան կատարում է այս երգը։

## Ծանոթագրություններ

## Արտաքին հղումներ
* «Прохожий» YouTube-ում

Կատեգորիա:1988 երգեր
Կատեգորիա:Խորհրդային երգեր
Կատեգորիա:Ռուսերեն երգեր
Կատեգորիա:Ռոք երգեր
Քրդերը Վրաստանում

**Քրդերը Վրաստանում**, քրդերը կազմում են հետխորհրդային տարածքում պատմականորեն նշանակալի քուրդ բնակչության մեծ մասը և Վրաստանի քաղաքացի հանդիսացող համանուն էթնիկ խմբի անդամներ են։ 20-րդ դարում քրդերի մեծ մասը կրոնական հետապնդումներից խուսափելու համար Օսմանյան կայսրությունից փախավ Ռուսական կայսրություն։ Ըստ Վրաստանի մի քուրդ ակտիվիստի՝ քրդերի սեփական քրդական ազգանուններին վերադառնալը մեծ ջանքեր է պահանջում։ Քրդերը Վրաստանում ունեն նաև իրենց սեփական դպրոցները, դպրոցական դասագրքերը և տպագրահաստոց։ Անգրագիտությունը նրանց մեջ անհետացավ 1900-ական թվականների սկզբին։ Քրդերը Վրաստանում քաղաքականապես չեզոք են, սակայն 1999 թվականին նրանք հսկայական ցույց էին կազմակերպել Թբիլիսիում՝ պահանջելով ազատ արձակել Քրդստանի աշխատավորական կուսակցության հիմնադիր Աբդուլլահ Օջալանին։ Վրաստանի քրդերն այսօր օգտագործում են կյուրեղագիր։ Ավելի վաղ, 1920-ական թվականներին նրանք օգտագործում էին լատինատառ այբուբեն։

Եզդիները Վրաստանում ճանաչվում են որպես էթնիկ քրդեր։

## Պատմություն
Առաջին քրդերը Վրաստան եկան 12-րդ դարում՝ Գեորգի III-ի օրոք։ Քրդական ցեղերը Վրաստանում հայտնվեցին 16-րդ դարում Մցխեթ քաղաքում։ 18-րդ դարում Թուրքիայում քրդերի ազատագրական պայքարի ժամանակ  քրդերը ժամանեցին Թբիլիսի, որպեսզի օգնություն ստանան Կախեթի թագավոր Հերակլ II-ից։ Երբ Ռուսաստանն ու Իրանը Թուրքմենչայի պայմանագիրը ստորագրեցին, քրդերը Վրաստանում աշխատելու հնարավորություն ստացան։ Քրդերի մեծ մասը 1918 թվականին Վանից և Կարսից Վրաստան մեկնեց այն բանից հետո, երբ Թուրքիան նրանց վրա քաղաքական և կրոնական ճնշումներ  գործադրեցլ։ Վրացի քրդերը նույնպես 1944 թվականին ստալինյան բռնաճնշումների զոհ  դարձան։ 1979-1989 թվականների ընթացքում Վրաստանի քրդական բնակչությունն ավելացավ 30 տոկոսով։ Երբ Վրաստանն անկախացավ, Վրաստանում քրդական բնակչությունը նվազեց։

1990-ական թվականներից ի վեր Վրաստանի եզդիական բնակչությունը կրճատվել է  հիմնականում հարևան Ռուսաստան, Արևմտյան Եվրոպա և Հյուսիսային Ամերիկա տնտեսական միգրացիայի պատճառով։ Ըստ 1989 թվականի մարդահամարի՝ Վրաստանում բնակվում էր ավելի քան 30 հազար եզդի, սակայն 2002 թվականի մարդահամարի համաձայն՝ Վրաստանում մնաց միայն 18 հազար եզդի։ Այսօր, ըստ վերջին ազգային մարդահամարի, նրանց թիվը կազմում է շուրջ 12 000, այդ թվում՝ վերջերս Իրաքից Սինջար փախած փախստականները, որոնք ԻՊ-ի կողմից ցեղասպանվելուց հետո փախան Վրաստան։

2015 թվականի հունիսի 16-ին եզդիները տոնեցին Թբիլիսիի արվարձանում գտնվող Վարկեթիլիի Սուլթան Եզիդի անվան տաճարի և մշակութային կենտրոնի բացումը։ Սա արդեն աշխարհում երրորդ նմանատիպ տաճարն է՝ Քրդստանում և Հայաստանում գտնվող տաճարներից հետո։

## Վրացիների հետ նմանությունը
Դևիդ Կոմասը և նրա գործընկերները պարզել են, որ վրացիների և քրդերի մոտ միտոքոնդրիալ հերթականությունները նման են՝ չնայած նրանց տարբեր լեզվական և նախապատմական ծագման։ Երկու ազգերն էլ ունեն ԴՆԹ-ի ընդհանուր գծեր, որոնք ակնհայտորեն պատկանում են արևմտաեվրասիական գենոֆոնդին։

## Ժողովրդագրություն

## Տես նաև
* Քրդերը Հայաստանում
* Քրդերը Ադրբեջանում

## Ծանոթագրություններ

## Արտաքին հղումներ
*

Կատեգորիա:Վրաստանի ազգեր
Կատեգորիա:Քրդեր
Բութանի բանկ

**Բութանի բանկ** (, BoB), Բութանի թագավորության առաջին առևտրային բանկը։

## Հակիրճ նկարագրություն
1968 թվականի մայիսին Բութանի առաջին բանկը ստացել է թագավորական հավաստագիր։ Բանկի կենտրոնակայանը գտնվում է մայրաքաղաք Թհիմփհուում։ Բանկը ծառայել է որպես կենտրոնական բանկ մինչև 1982 թվականին Բութանի թագավորական արժութային կառավարման ստեղծումը։ Բութանի թագավորական արժութային կառավարման ստեղծումից հետո բանկը հանդես է եկել որպես վճարային և կանխիկ շրջանառության գործակալ։ 2000 թվականին բանկը գրանցվել է որպես պետական հատվածի առևտրային բանկ։

Բանկը 2017 թվականի համար թագավորության ամենամեծ առևտրային բանկն էր, այն ուներ 47 մասնաճյուղային ցանց, որոնք առկա են յուրաքանչյուր ձոնհագում։ Այն թագավորության միակ բանկն է մնացել մինչ 1997 թվականը։ 2017 թվականին թագավորությունում կար հինգ բանկ, այդ թվում` *Bhutan National Bank Ltd, Druk PNB Bank Ltd, Bhutan Development Bank Ltd, T Bank*:

## Սեփականատերեր
Բանկի սեփականատերերն են *Druk Holding & Investments Ltd.*-ն, որին պատկանել է կանոնադրական կապիտալի 80%-ը և Հնդկաստանի պետական բանկը, որը տիրապետել է կապիտալի 20%-ին։ Մինչև 2007 թվականը բանկը ղեկավարվել է Բութանի Ֆինանսների նախարարության կողմից։ Այն կառավարվել է *Druk Holding & Investments*-ի կողմից, որը շահագործել է նաև պետական հատվածի այլ ընկերություններ։

*Druk Holding & Investments*-ը պետական սեփականություն հանդիսացող հոլդինգային ընկերություն է, որի խնդիրն է կառավարել պետական գույքը։ Բութանի ֆինանսների նախարարությունը հոլդինգային ընկերության միակ բաժնետերն է։ *Druk Holding & Investments*-ը Բութանում ունի 10 պետական ընկերություն, այն տիրապետել է կապիտալի առնվազն 51%-ին ևս 4 դուստր ձեռնարկություններում, ներառյալ Բութանա բանկը, և փոքրամասնությունների բաժնեմասերը 5 ընկերություններում (ներառյալ Բութանի ազգային բանկը)։

## Բութանի բանկը Թագավորության տնտեսության մեջ
2017 թվականի հուլիսի 1-ի դրությամբ բանկի ակտիվները հասել են 47,7 մլն նգուլդրումի (մոտ 750 հազար դոլար)։ Դրանց 55%-ը բաղկացած է եղել վարկերից, առաջին հերթին բնակչության սպառողական վարկերից և հիփոթեքային վարկերից։

## Ծանոթագրություններ

## Արտաքին հղումներ
* Բութանի բանկի պաշտոնական կայք
* Բութանի դրամական արքայական մարմին
* Հոլդինգային ընկերություն Druk Holding & Investments

Կատեգորիա:1968 հիմնադրումներ
Կատեգորիա:1968 հիմնադրված ընկերություններ
Կատեգորիա:Բանկեր այբբենական կարգով
Կատեգորիա:Ընկերություններ այբբենական կարգով
Ահաբեկչություն Վլադիկավկազում (2010)

**Ահաբեկչական գործողություն [[Վլադիկավկազ]]ում**, տեղի է ունեցել 2010 թվականի սեպտեմբերի 9-ի առավոտյան՝ Մոսկվայի ժամանակով 11։20-ին։

Վլադիկավկազի կենտրոնական շուկայի մոտ ռումբը գործի է դրել ծնունդով Նազրանից 24-ամյա մահապարտ ահաբեկիչ Մահոմեդ Լատիրովը, որը «Վոլգա-3102» մարդատար մեքենայով անցնել էր առևտրային հրապարակի մոտով։ Մինչև 40 կգ տարողությամբ պայթուցիկ սարքը տրոտիլային համարժեքով լցոնված էր հարվածող տարրերով`ամրանների և պտուտակների կտորների տեսքով։ Պայթյունը գործի է դրել գազի բալոնը։ Ավելի ուշ առևտրային տարածքի մուտքի մոտ հայտնաբերվել է ևս մեկ պայթուցիկ սարք։ Զոհվել է ընդամենը 18 մարդ, 14-ը տեղում, ևս 4-ը մահացել են հիվանդանոցում, տուժել է 202 մարդ

2010 թվականի սեպտեմբերի 10-ին Հյուսիսային Օսիայի ղեկավար Թայմուրազ Մամսուրովի հրամանագրին համապատասխան հանրապետությունում սգո օր է հայտարարվել։

Պայթյունի փաստով քրեական գործ է հարուցվել ՌԴ ՔՕ 205 հոդվածի (ահաբեկչական ակտ), ՌԴ ՔՕ 105 հոդվածի 2-րդ մասի (երկու և ավելի անձանց սպանություն) և ՌԴ ՔՕ 222 հոդվածի (զենքի ապօրինի շրջանառություն)։ Գլխավոր դատախազ Յուրի Չայկան անձնական հսկողության տակ է վերցրել ահաբեկչության հետաքննությունը։

2014 թվականի ապրիլի 9-ին Հյուսիսկովկասյան շրջանային ռազմական դատարանը ահաբեկչության կազմակերպիչ Իսա Հաշագուլգովին դատապարտել էր ցմահ ազատազրկման։ Վլադիկավկազում ահաբեկչության ևս 4 կազմակերպիչներ 14-24 տարվա ազատազրկման են դատապարտվել։

## Նախորդ ահաբեկչություններ Վլադիկավկազի շուկայում
* 2008 թվականի նոյեմբերի 6՝ զոհվել է տասնմեկ մարդ, վիրավորվել՝ քառասուն մարդ։
* 2002 թվականի ապրիլի 28՝ զոհվել է ութ մարդ, ավելի քան քառասուն մարդ վիրավորվել է։
* 2002 թվականի հուլիսի 9՝ զոհվել է վեց, վիրավորվել՝ տասնութ մարդ։
* 1919 թվականի մարտի 19՝ զոհվել է հիսուներկու մարդ, մոտ 200-ը վիրավորվել են։

## Ծանոթագրություններ

Կատեգորիա:2010 սպանություններ
Դանիլ Կրուգովոյ

**Դանիլ Կրուգովոյ** (; ), ռուս ֆուտբոլիստ, Պետերբուրգի «Զենիթի» պաշտպան։ 2020 թվականի Ռուսաստանի սուպերգավաթի դափնեկիր։

## Խղաղային կարիերա
Դանիլ Կրուգովոյը ծնվել է Գատչինայում։ Ֆուտբոլով սկսել է զբաղվել 6 տարեկանում «Սմենայի» ֆուտբոլային դպրոցում։ 2015-2017 թվականներին խաղացել է «Զենիթի» երիտասարդական թիմում, անցկացրել է 32 խաղ Պրեմիեր լիգայի երիտասարդական առաջնությունում և չորս խաղ ՈՒԵՖԱ 2015/16 պատանեկան լիգայում։ 2016 թվականի նոյեմբերին կատարել է նորամուտը ՖԱԼ առաջնությունում՝ «Զենիթ-2» ակումբի կազմում անցկացնելով երեք խաղ։ Հաջորդ մրցաշրջանում 23 խաղում խփել է մեկ գոլ։ 2018/19 մրցաշրջանից առաջ տեղափոխվել է Պրեմիեր լիգայի «Ուֆա» ակումբ։ Օգոստոսի 3-ին կատարել է նորամուտը ՊՖԼ առաջնությունում՝ ակումբի երկրորդ կազմում։ Օգոստոսի 6-ին անցկացրել է առաջին խաղը առաջնությունում՝ «Անժիի» դեմ տնային խաղում (3:0)։

2019 թվականի օգոստոսի 21-ին կնքել է հնգամյա պայմանագիր «Զենիթի» հետ, բայց 2019/2020 մրցաշրջանը վարձավճարով կանցկացնի «Ուֆայում»։

### Հավաքական
2015-2016 թվականներին խաղացել է 22 հանդիպում, մեկ գոլ է խփել Ռուսաստանի պատանեկան հավաքականներում, որը գլխավորում էր Միխայիլ Գալակտիոնովի։ Բուլղարիայում անցկավող 2015 թվականի Եվրոպայի առաջնությունում, որտեղ հավաքականը հասել է կիսաեզրափակիչ, Շոտլանդիայի դեմ խաղում փոխարինման է դուրս եկել վերջին րոպեին։ Բոլոր չորս հանդիպումներն անցկացրել Է Չիլիում կայացած աշխարհի 2015 թվականի առաջնությունում, որտեղ հավաքականը պարտվել է 1/8 եզրափակիչում։

## Անձնական կյանք
2019 թվականին *Sports.ru*-ին տված հարցազրույցում պատմել է, որ 2013 թվականին իր հորը՝ նախկին հատուկ ջոկատայինին, տարել և սպանել են Սանկտ Պետերբուրգի Գորելովո գյուղում։ Մարդասպաններին դեռ չեն գտել։ Նույն հարցազրույցում նաև պատմել է, որ ինքը ամուսնացած չէ։

## Ծանոթագրություններ

Կատեգորիա:Զենիթի ֆուտբոլիստներ
Կատեգորիա:Ուֆայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ռուսաստանի հավաքականի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կարֆիգուելայի կասկադ

**Կարիֆիգուելայի կամ Բանֆորի կասկադներ** (), ջրվեժների համակարգ է Բուրկինա Ֆասոյում։

Կարֆիգուելայի կասկադները տեղակայված են Կոմոե գետի վրա, որը թափվում է Բանֆոր լեռնաշղթայի նստվածքային ապարներից դեպի հարթավայր։ Այս ջրվեժները տեղակայված են Բուրկինա շրջանում։ Այս կասկադները գտնվում են Բանֆոր քաղաքից 12 կիլոմետր դեպի արևմուտք։ Ջրվեժը շրջապատված է շաքարեղեգի, մանգոյի և բամբակի դաշտերով։ Դրա շրջակայքում եզակի բնական միջավայրը պաշտպանելու համար ստեղծվել է Կարֆիգուելայի ջրվեժների արգելոցը (անվանումը ստացել է մոտակա գյուղի անունից)։

Կասկադները Բուրկինա Ֆասոյի ամենակարևոր և ամենաշատ այցելվող տուրիստական վայրերից են։

## Ծանոթագրություններ

Կատեգորիա:Բուրկինա Ֆասոյի ջրվեժներ
Կատեգորիա:Ջրվեժներ այբբենական կարգով
Բրեստմաշ

thumb|right|300px|МАЗ-281
**Բրեստմաշ** (Բրեստի մեքենաշինական գործարան), (), Բրեստում տեղակայված բելառուսական ինժեներական ընկերություն։

## Պատմություն
1975 թվականին Բրեստում սկսվել է մեքենաշինական երկու ձեռնարկությունների շինարարությունը` տեքստիլ, մսի և կաթնամթերքի արդյունաբերության համար։ Գործարանները կառուցվել են միաժամանակ, ունեցել են ընդհանուր շինարարական կառավարում։ 1980 թվականին շահագործման է հանձնվել «Текстильмаш» տեքստիլ սարքավորումների ճշգրիտ ստորաբաժանումների Բրեստի գործարանը, 1982 թվականին՝ «Мясомолмаш» մսամթերքի սարքավորումների Բրեստի մեքենաշինական գործարանը։ 1986 թվականին գործարանները միացվել են **Բրեստի մեքենաշինական արտադրական միությունում**, որը գտնվել է  ԽՍՀՄ Թեթև և սննդի արդյունաբերության և կենցաղային տեխնիկայի մեքենաշինության նախարարության ենթակայության տակ, իսկ 1987 թվականից՝ ԽՍՀՄ ընդհանուր մեքենաշինության նախարարության կազմում։ 1991 թվականին գործարանը հանձնվել է Բելառուսի արդյունաբերության և միջոլորտային արտադրության պետական կոմիտեի ենթակայությանը (1994 թվականից՝ Բելառուսի Հանրապետության արդյունաբերության նախարարություն), 1995 թվականին վերափոխվել է «Բրեստի մեքենաշինական գործարան» բաց բաժնետիրական ընկերության։

Գործարանում գործել է փորձարարական նախագծման բյուրո, 1995 թվականին այն վերակազմավորվել է անկախ «Տեխնոմաշ» հետազոտական և արտադրական ձեռնարկության։

## Ժամանակակից պետություն
2013 թվականին գործարանը տեղափոխվել է «Մինսկի ավտոմոբիլային գործարան» հոլդինգ։ 2018 թվականին ձեռնարկության չօգտագործված տարածքներում սկսվել են վերակառուցումը` միկրոավտոբուսների համար խոշոր հանգույց հավաքման սեմինար կազմակերպելու համար։ Բրեստմաշը սկսել է հավաքել MAZ-281 (ուղևոր) և MAZ-3650 (բեռ) միկրոավտոբուսներ JAC Motors-ի բաղադրիչներից։ Ավելի քան 50 միկրոավտոբուս հավաքվել է մինչ 2019 թվականի հոկտեմբերը։

Ձեռնարկությունն արտադրել է ավտոմեքենաների, գազի և էլեկտրական վառարանների, ինչպես նաև սննդի արդյունաբերության համար սարքավորումներ։ Կաթնամթերքի պտտվող և կենտրոնախույս պոմպեր, աղացած միս, արագ ամրացնող ապրանքներ, անասունների սպանդի սարքավորում, կենդանիների մաշկի մաքրում, լյարդ ձեռք բերելու, աղիներ լվանալու և այլն։
## Ծանոթագրություններ

## Արտաքին հղումներ
* Պաշտոնական էջ

Կատեգորիա:1986 հիմնադրումներ
Դլե Յաման

**«Դլե Յաման»,** նաև **«Դելե Յաման»**, հայերեն ժողովրդական երգ ողբերգական սիրո մասին, որը ներկա պահին առնչվում է Հայոց ցեղասպանության հետ։ Երգը կատարվում է սիրահարներից մեկի անունից (քանի որ հայոց լեզվում չկա քերականական սեռի կատեգորիա, հայտնի չէ, թե հատկապես ում մասին է խոսքը. այդ հանգամանքը նրան պիտանի է դարձնում ինչպես տղամարդկանց, այնպես էլ կանանց համար)։

## Պատմություն
«Դլե Յաման» երգն առաջին անգամ ձայնագրել է Կոմիտասը Հայաստանում իր ճանապարհորդության ժամանակ։ Նրան է պատկանում դաշնամուրի համար երգի գործիքավորումը։ Հաճախ «Դլե Յաման» երգը համարում են հեղինակային և անվանում «Կոմիտասի երգ»։ Նաև կարծիք է տարածվել, որ «Դլե Յաման» երգը գրվել է Հայոց ցեղասպանության ժամանակ։

Հետագայում այն դարձել է հայկական ամենահայտնի ժողովրդական երգերից մեկը։ Այն կատարել են երգչուհիներ Լուսինե Զաքարյանը, Ֆլորա Մարտիրոսյանը, Նունե Եսայանը, Իզաբել Բայրաքդարյանը, Էլեն Սեգարան, Զառան, երգիչ Պատրիկ Ֆիորին, ինչպես նաև երաժիշտ Ջիվան Գասպարյանը՝ դուդուկի վարպետը։ Երգը հաճախ է կատարվում դուդուկի նվագակցությամբ։

## Անվանում
Կան «Դլե Յաման» անվանման նշանակությունը բացատրող զանազան տարբերակներ։ Համաձայն Միացյալ Նահանգներում ապրող հայ գրող Չարլզ Կարապետ Գասպարյանի տարբերակի՝ *dle*-ն «քրդերեն» *dil* բառի խեղաթյուրումն է, որը նշանակում է «իմ սիրտը», իսկ *yaman*-ը՝ *aman* (վշտախառն լաց)։ Այսպիսով, «Դլե Յաման» անունը կարող է թարգմանվել որպես «իմ վշտահար սիրտը»'''։

## Մշակույթում
Սոնա Նիկողոսյանի (մեցցո սոպրանո) և Լևոն Մինասյանի (դուդուկ) կատարմամբ երգը հնչում է Հայոց ցեղասպանությանը նվիրված «Մայրիկ» (1991) ֆիլմում։

## Ծանոթագրություններ

Կատեգորիա:Հայկական երաժշտություն
Կատեգորիա:Հայկական երգեր
Կատեգորիա:Ժողովրդական երգեր
Կատեգորիա:Հայերեն երգեր
ԻՍՏ

**ԻՍՏ** (, Ներդրումներ, շինարարություն, տեխնոլոգիաներ), ներդրողների խումբ, որոնք համատեղ իրականացրել են ներդրումային նախագծեր և ղեկավարել են Ռուսաստանի տնտեսության տարբեր ճյուղերում գործող ընկերություններ և ձեռնարկություններ։ Գլխավոր շտաբը Մոսկվայում է։ 2013 թվականին, խմբում ձևավորված ակտիվների մի մասի հիման վրա, հիմնադրվել է *ICT Holding Ltd* հոլդինգային ընկերությունը, որը գրանցվել է Կիպրոսում և ղեկավարվել է անկախ մենեջմենթով, իրականացրել է անկախ ներդրումային ռազմավարություն։

## Պատմություն
Ընկերությունը հիմնադրվել  է 1991 թվականին, բայց իր անվանումը ստացել է 1993 թվականին։ Ընկերությունը անվանումը ստացել է «»-ից, որն ամբողջությամբ արտացոլել է իր գործունեության առանձնահատկությունները։ Ընկերության այցեքարտն են դարձել արդյունաբերական զարգացման բնագավառում ներդրումային նախագծերը՝ սկսած նախագծումից և կառուցումից մինչև տեխնոլոգիապես բարդ արդյունաբերական արտադրության շահագործում։

Չնայած կազմավորման ընթացքում խումբը ակտիվորեն մասնակցել էր տարբեր արդյունաբերությունների կազմակերպմանը, արտահանման-ներմուծման գործառնություններին, անշարժ գույքի գործարքներին և վարկային և ֆինանսական ծառայությունների տրամադրմանը։

## Ղեկավարություն
Խմբի նախագահ՝ Ալեքսանդր Նեսիս։

## Ծանոթագրություններ

## Արտաքին հղումներ
* Ընկերության պաշտոնական էջը 

Կատեգորիա:1993 հիմնադրված ընկերություններ
Կատեգորիա:Մոսկվայի ընկերություններ
Մարատ Կսանաև

**Մարատ Կսանաև **(; ), ռուս ֆուտբոլիստ, հանդես է գալիս կենտրոնական կիսապաշտպանի դիրքում։ Անցկացրել է երկու խաղ Ղազախստանի բարձրագույն լիգայում և 170 խաղից ավելի՝ Ռուսաստանի առաջին դիվիզիոնում։

## Կարիերա
Մեծահասակների մակարդակով ֆուտբոլով սկսել է զբաղվել Նալչիկի «Սպարտակում», առաջին անգամ հանդես է եկել նրա երկրորդ կազմում։ Հիմնական կազմի կազմում առաջին հանդիպումն անցկացրել է 2001 թվականի հուլիսի 25-ին «Նեֆտեխիմիկի» դեմ առաջին դիվիզիոնի մրցաշարում։ Մինչև 2004 թվականը խաղացել է հիմնականում ակումբի երկրորդ կազմում, իսկ հիմնական թիմի խաղերում դուրս է եկել փոխարինման։ 2005 թվականի մրցաշրջանում, երբ թիմը նվաճել է Պրեմիեր լիգայի ուղեգիր, կիսապաշտպանը անցկացրել է 33 խաղ, սակայն հաջորդ մրցաշրջանում այլևս չի ընդգրկվել։

2006 թվականի ամռանը Աստրախանից տեղափոխվել է «Վոլգար», ապա հանդես է եկել Նովոռոսիյսկի «Չեռնոմորեցի» կազմում։ 2008 թվականին դարձել է առաջին դիվիզիոնի ամենակոպիտ ֆուտբոլիստը (դեղին և կարմիր քարտերի քանակով), ընդ որում, դաշտից հեռացվել է երկու անգամ, երկու անգամն էլ կարմիր քարտ է ստացել «Ուրալի» դեմ խաղերում։

2009 թվականի գարնանը տեղափոխվել է ղազախական «Ատիրաու», երկրի առաջնությունում իր նորամուտը կատարել է 2009 թվականի մարտի 14-ին «Կիզիլժարի» դեմ խաղում։ Երկու հանդիպում խաղալով Ղազախստանի առաջնությունում և մեկ գավաթի խաղարկությունում՝ ֆուտբոլիստն արդեն մայիսին հեռացել է ակումբից և վերադարձել է «Չեռնոմորեց», որտեղ անցկացրել է ևս երեք մրցաշրջան և 2010 թվականին հաղթել է երկրորդ լիգայի մրցաշարում։

2012 թվականին վերադարձել է «Սպարտակ-Նալչիկ», սակայն այս անգամ նրա կազմում անցկացրել է միայն մեկ գավաթային հանդիպում։ 2013 թվականին հանդես է եկել «Լոգովազ» սիրողական ակումբում (Բաբուգենտ), նրա կազմում դարձել է հանրապետության չեմպիոն և ճանաչվել առաջնության լավագույն կիսապաշտպան։

2015 թվականից աշխատում է Նալչիկի «Սպարտակում», որպես սելեկցիոներ-մարզիչ։

## Ձեռքբերումներ
; «Սպարտակ-Նալչիկ»
* Ռուսաստանի առաջին դիվիզիոնի 2-րդ հորիզոնական (*անցում Բարձրագույն դիվիզիոն*) - 2005

## Վիճակագրություն

## Ծանոթագրություններ

## Արտաքին հղումներ
* 

Կատեգորիա:Ռուս ֆուտբոլիստներ
Կատեգորիա:Սպարտակ Նալչիկի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Գլորիա Բամիլոյե

**Գլորիա Օլուշոլա Բամիլոյե** (, ), նիգերիացի ժամանակակից թատերագիր, կինոդերասանուհի, ռեժիսոր, պրոդյուսեր։ *Mount Zion Drama Ministry* ուխտի համահիմնադիրն է։

## Կենսագրություն
Գլորիա Օլուշոլա Բամիլոյեն ծնվել է Նիգերիայի հարավարևմտյան մասում գտնվող Օշուն նահանգի Իլեշա քաղաքում։ Սովորել է Իպետումոդու քաղաքի *Divisional Teachers Training College*-ում՝ պատրաստվելով դառնալ ուսուցչուհի։ 1985 թվականի օգոստոսի 5-ին ամուսնու՝ Մայք Բամիլոյեի հետ հիմնադրել է *Zion Drama Ministry* ուխտը։ Դերակատարումներով հանդես է եկել նիգերիական մի շարք կինոնկարներում, դրսևորել է նաև կինոռեժիսորի ձիրք և ինքը ևս մի քանի ֆիլմ է նկարահանել։ Բացի այդ, իր ուժերը փորձել է գրականության ասպարեզում և 2002 թվականին լույս է ընծայել իր հեղինակած «*The Anxiety of Single Sisters*» գիրքը։

## Հատընտիր ֆիլմագրություն
*The Haunting Shadows 1* (2005)
*The Haunting Shadows 2* (2005)
**The Haunting Shadows 3* ( 2005),

## Ծանոթագրություններ

Կատեգորիա:Նիգերացի կինոռեժիսորներ
Կատեգորիա:Նիգերիացի գրողներ
Կատեգորիա:Նիգերիացի դերասանուհիներ
Կատեգորիա:Նիգերիացի ռեժիսորներ
Կատեգորիա:Նիգերիացի կինոպրոդյուսերներ
Սպառողի ավելցուկ

**Սպառողի ավելցուկը** դրամական գումարի, որը սպառողը պատրաստ է վճարել, և իրականում վճարվածի տարբերությունն է։

Բարիքի արժեքը կամ գինը որոշվում է դրա վերջին միավորի սահմանային օգտակարությամբ, թեև առաջին միավորի օգտակարությունը սպառողի համար ավելի բարձր է, քան վերջին միավորինը։ Այստեղից է ձևավորվում սպառողի ավելցուկը, որի բովանդակությունը հետևյալն է․ սպառողը տվյալ բարիքի խմբաքանակի համար վճարում է դրա վերջին միավորի օգտակարությամբ որոշված գնով, ինչը նշանակում է, որ յուրաքանչյուր հաջորդ միավորի հաշվով նա ունի որոշակի օգուտ։ Ավելի հստակ ներկայացնելու համար դիտարկենք հետևյալ օրինակը։ Սպառողը առաջին կոստյումի համար պատրաստ է վճարել 80 դոլար, երկրորդի համար՝ 60 դոլար, քանի որ վերջինիս օգտակարությունը առաջինի համեմատությամբ նվազել է։ Երրորդ կոստյումի համար նա պատրաստ է վճարել 40 դոլար, որովհետև դրա օգտակարությունը, նախորդի համեմատությամբ, փոքր է։ Նույն տրամաբանությամբ՝ չորրորդ կոստյումի համար պատրաստ է վճարել 20 դոլար։ Շուկայում կոստյումի գինը, ըստ սահմանային օգտակարության տեսության, որոշվում է վերջին միավորի օգտակարությամբ։ Մեր դեպքում կոստյումի գինը 20 դոլար է։ Չորս կոստյում գնելու համար սպառողը ծախսում է՝ 4ˑ20=80 դոլար։ Սակայն սպառողի անհատական գնահատականը հավասար է 80+60+40+20=200 դոլար։ Այսինքն՝ սպառողը շահել է՝ 200-80=120 դոլար։ Դա էլ համարվում է սպառողի ավելցուկ։

Առաջին միավորի բարիքի ձեռքբերման համար սպառողը պատրաստ է վճարել 80 դոլար, բայց վճարում է 20-ը, նրա օգուտը կազմում է 80-20=60 դոլար։ Երկրորդ միավոր բարիքի համար պատրաստ է վճարել 60, բայց վճարում է 20 դոլար, նրա օգուտը կազմում է 60-20=40 դոլար։ Երրորդ միավոր բարիքի համար պատրաստ է վճարել 40 դոլար, ձեռք է բերում՝ 20 դոլարով, օգուտը՝ 40-20=20 դոլար։ Չորրորդ միավորը պատրաստ է ձեռք բերել 20 դոլարով և դրա դիմաց վճարում է 20 դոլար։ Գնորդի օգուտը կոչվում է սպառողի ավելցուկ և կազմում է 60+40+20=120 դոլար։

## Ծանոթագրություններ

## Աղբյուրներ
* Աղաջանյան Հովսեփ, Տնտեսագիտության տեսության ընդհանուր հիմունքները.-Երևան, Տնտեսագետ, 2008.- էջ 178։

Կատեգորիա:Տնտեսագիտական տերմիններ
Կատրին Շան

**Կատրին Շան** (ֆրանսերեն՝ **Catherine Shan**, ծնյալ **Կատրին Ն՛Դիայե** (**Catherine N'Diaye**), ), գրող, սցենարիստ, ժուռնալիստ, կինոռեժիսոր։ Հայրը սենեգալցի էր, մայրը՝ ֆրանսուհի։ Մանկությունն ու պատանեկությունն անց է կացրել Աֆրիկայում։ Երկար տարիներ ապրել է Ֆրանսիայում։ 1975-ից մինչև 1981 թվականը եղել է ֆրանսիական բարձրագույն ուսումնական հաստատություններից մեկի պրոֆեսոր, 1982-1983 թվականներին աշխատել է ՅՈՒՆԵՍԿՕ-ի գլխավոր տնօրենի գրասենյակում, ապա, որպես ժուռնալիստ, *Jeune Afrique* («*Երիտասարդ Աֆրիկա*») խմբի կազմում աշխատակցել է *[[GEO (magazine)|Géo]]* ամսագրին, նիդերլանդական ռադիոյին։ Հանդես է եկել նաև որպես ազատ ժուռնալիստ։ Բացի այդ, մի շարք կինոսցենարներ է գրել, դրսևորելով նաև բեմադրիչի ձիրք՝ նկարահանել է մի քանի ֆիլմ։

## Գրական երկերի ընտրանի
* *Gens de sable*, ինքնակենսագրական վեպ (1984)
* *La coquetterie ou la passion du détail*, էսսե (1987)
* *La vie à deux*, վեպ (1998)
* *Sa vie africaine*, վեպ (2007)

## Հատընտիր ֆիլմեր
* *Un dimanche à Paris* (1994), սցենարի հեղինակ
* *Emmanuel Bove* (1996), սցենարի համահեղինակ
* *Le cycle des saisons* (1998), ռեժիսոր
* *L'atelier de Susan*, փաստավավերագրական ֆիլմ (2005), ռեժիսոր
* *L'œil de la forêt* (2005), ռեժիսոր

## Ծանոթագրություններ

Կատեգորիա:Սենեգալցի լրագրողներ
Կատեգորիա:Սենեգալցի կին կինոռեժիսորներ
Կատեգորիա:Ֆրանսիացի գրողներ
Կատեգորիա:Ֆրանսիացի լրագրողներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Սենեգալցի գրողներ
Կատեգորիա:Ֆրանսիացի կին գրողներ
Կատեգորիա:Ֆրանսիացի կին կինոռեժիսորներ
Կարմեն Կալվո Պոյատո

**Կարմեն Կալվո Պոյատո** (, ), իսպանացի քաղաքական գործիչ, Իսպանական սոցիալիստական բանվորական կուսակցության անդամ։ 2018 թվականի հունիսի 7-ից Սանչեսի առաջին և երկրորդ կաբինետներում զբաղեցրել է փոխվարչապետի պաշտոնը։ Սանչեսի երկրորդ կաբինետում 2020 թվականի հունվարի 13-ից նախարարների կաբինետի գործերով, գլխավոր կորտեսների հետ հարաբերությունների և ժողովրդավարական հիշողության հարցերի նախարար։ 2018 թվականի հունիսի 7-ից մինչև 2020 թվականի հունվարի 13-ը Սանչեսի կաբինետում եղել է հավասարության հարցերով նախարար։ 2004 թվականից մինչև 2007 թվականը Սապատերոյի կառավարությունում զբաղեցրել է Իսպանիայի մշակույթի նախարարի պաշտոնը։

2017 թվականի հունիսից եղել է Սոցիալիստական հավասարության կուսակցության քարտուղարը և հրատարակել է մի քանի գրքեր ֆեմինիզմի և գենդերային հավասարության վերաբերյալ։

## Կենսագրություն
Կարմենի ավագ եղբայրը՝ Խոսե Կալվո Պոյատոն պատմաբան, գրող և քաղաքական գործիչ է, 1991-2000 թվականներին զբաղեցրել է հայրենի Կաբրայի քաղաքապետի պաշտոնը։ Կարմեն Կալվոն իրավագիտություն է սովորել Սևիլյայի համալսարանում, ինչպես նաև Կորդովայի համալսարանում, որտեղ ստացել է սահմանադրական իրավունքի ոլորտում գիտական աստիճան։ 1995-2004 թվականներին աշխատել է Անդալուսիայի տարածաշրջանային կառավարությունում՝ Մանուել Չավես Գոնսալեսի ղեկավարությամբ։

2004 թվականի խորհրդարանական ընտրություններում Կարմեն Կալվոն Կորդովայից ընտրվել է Իսպանիայի խորհրդարանի ստորին պալատի պատգամավոր և հետագայում մշակույթի նախարար նշանակվել Սապատերոյի նոր կառավարությունում։ Մշակույթի նախարարի պաշտոնում Կարմեն Կալվոն հիշվել է հեղինակային իրավունքների պահպանման համար վճռական պայքարով։ 2005 թվականին նրա գերատեսչությունը մոտ մեկ միլիոն եվրո է ծախսել կրթական արշավի համար, որը պարզաբանել է մտավոր սեփականության նշանակությունը։ Այնուամենայնիվ, նա նաև քննադատության է ենթարկվել երաժշտական ոլորտի կողմից այն արտահայտության համար, որ մտավոր սեփականությունը «բացարձակ իրավունք չէ»։

2020 թվականին Իսանիայում կորոնավիրուսային վարակի բռնկման շրջանում Կալվո Պոյատոյի 2020 թվականի մարտի 25-ին կորոնավիրուսային վարակի թեստը դրական է եղել։ Վիրուսն ախտորոշվել է մարտի 8-ին Կանանց միջազգային օրվա շուրջ 120000-անոց քայլերթից հետո։

## Ծանոթագրություններ

## Արտաքին հղումներ
* Кармен Кальво Пойято на сайте Конгресса депутатов Испании

Կատեգորիա:21-րդ դարի կին քաղաքական գործիչներ
Կատեգորիա:Բնօրինակում անաղբյուր հոդվածներ
Կատեգորիա:Իսպանացի գրողներ
Կատեգորիա:Իսպանացի ֆեմինիստներ
Կատեգորիա:Իսպանիայի կին քաղաքական գործիչներ
Կատեգորիա:Սևիլյայի համալսարանի շրջանավարտներ
Կատեգորիա:Իսպանացի իրավաբաններ
Մարիու դի Անդրադի

**Մարիու դի Անդրադի** (, ) , Բրազիլացի բանաստեղծ, գրող, երաժշտագետ, արվեստաբան, քննադատ և լուսանկարիչ։

## Կենսագրություն
Մարիու դի Անդրադին դասավանդել է պատմություն և գեղագիտություն Սան Պաուլոյի կոնսերվատորիայում (*Conservatório Dramático e Musical de São Paulo*)։ Բրազիլական մոդերնիզմի հիմնադիրներից մեկն է եղել։ Ըստ էության, իր 1922 թվականին գրած *«Paulicéia Desvairada»* հրատարակությամբ նա բրազիլական ժամանակակից պոեզիայի հիմքն է դրել։ 1922 թվականին Սան Պաուլոյում նկարիչ Էմիլիանո դի Կավալկանտիի հետ համատեղ կազմակերպած  արվեստի շաբաթվա ընթացքում, ներկայացրել է իր գաղափարները բրազիլական արվեստի նոր ուղղության՝ մոդեռնիզմի մասին։ Ավանգարդի հնգյակի խմբի անդամ է եղել ի թիվս Տարսիլա դու Ամարալի, Անիտա Մալֆատտիի, Օսվալդ դե Անդրադեի, Մենոտի դել Պակյայի։ Շատ մեծ ազդեցություն է ունեցել  XX և XXI դարերի բրազիլական գրականության վրա։

## Ստեղծագործություն
Մարու դի Անդրադինն եղել է էթնոերաժշտության ուսումնասիրող, որով ազդեցություն է ունեցել Բրազիլիայի սահմաններից էլ այն կողմ գտնվող գիտնականների վրա։ Բրազիլիայի ծայրամասային և չյուրացված տարածքներում բանահյուսության մշտական ուսումնասիրությունները ձևավորել են երկրի ազգային ինքնության վերաբերյալ տեսակետներ։ 1928 թվականին նրա «Էսսե բրազիլական երաժշտության մասին» (**) հրատարակումը դարձել է իրապես ազգային բնույթի ստեղծագործություններ գրող կոմպոզիտորների գեղագիտության հիմքը։

Մարիու դի Անդրադին մասնակիորեն ազդել է Էյտոր Վիլա-Լոբոսի ստեղծագործության վրա, քանի որ նա արդեն ծանոթացել էր արդեն ձևավորված կոմպոզիտորի հետ։ Ֆրանսիսկու Մինյոնը  (*Francisco Mignone*) բառացիորեն գերվել է բրազիլական մոդեռնիզմի առաջատարի գաղափարներով, որի ազդեցությունը հեշտությամբ երևում է մոդերնիզմի հետ շփվելուց առաջ և հետո ունեցած էսթետիկ հայացքների ակնհայտ տարբերություններով։ Իր հերթին, Կամարգու Գուարնիերի մշակույթի վերաբերյալ ընդհանուր տեսակետները լիովին ձևավորվել են Մարի դի Անդրադիի ազդեցության շնոհիվ։ Գուարնիերին 1943 թվականին  իր հոդվածում գրում է, որ Անդրադիի տանը «քննարկվում էին գրականությունը, սոցիոլոգիան, փիլիսոփայությունը, արվեստը։ Դա ինձ համար նման էր համալսարանական դասախոսություններին մասնակցելուն»։

Նրա պատվին է անվանակոչվել  Սան Պաուլուի խոշորագույն հանրային գրադարանը։

Մարիու դի Անդրադիի անձնական կյանքի մասին գրեթե ոչինչ հայտնի չէ։

Թաղված է Սան Պաուլու քաղաքի Կոնսոլասան գերեզմանատանը։

## Ծանոթագրություններ

## Գրականություն
* 

Կատեգորիա:Բրազիլացի գրողներ
Կատեգորիա:Բրազիլացի վիպասաններ
Կատեգորիա:Բրազիլացի բանաստեղծներ
Հայ-էմիրաթական հարաբերություններ

**Հայ-էմիրաթական հարաբերություններ**, պաշտոնական հարաբերություններ Հայաստանի և Արաբական Միացյալ Էմիրությունների միջև։ Հայաստանի պաշտոնական դեսպանությունը գտնվում է Աբու Դաբիում, իսկ Արաբական Միացյալ Էմիրությունների դեսպանատունը գտնվում է Երևանում։

## Քաղաքական պատմություն
### Արցախյան հակամարտություն և հարաբերությունների հաստատում
Երբ Հայաստանը անկախացել է 1991 թվականին, նա ներգրավված էր Լեռնային Ղարաբաղում արյունահեղ պատերազմի մեջ, այդ պատճառով երկու երկրների միջև պաշտոնական հարաբերություններ չեն հաստատվել, քանի որ Արաբական Միացյալ Էմիրություններն այն ժամանակ հակված էին Ադրբեջանին։ Դա հաստատվել է 2018 թվականին Ադրբեջանի կառավարության հետ քննարկման ժամանակ, որ Արցախն Ադրբեջանի անբաժանելի մասն է։ Այդուհանդերձ, Արաբական Միացյալ Էմիրություններին և Հայաստանին, սակայն, հաջողվել է հաստատել պաշտոնական դիվանագիտական հարաբերություններ։

### Դաշինք ընդդեմ Թուրքիայի
Վերջին տարիներին Ռեջեփ Թայիփ Էրդողանի նախաձեռնած թուրքական իմպերիալիզմի աճի պատճառով երկու երկրների միջև հարաբերությունները զգալիորեն բարելավվել են։ Արաբական Միացյալ Էմիրությունները թշնամաբար են վերաբերվում թուրքական հավակնություններին և պայքարում են Սիրիայի, Սուդանի և Լիբիայի վրա ազդեցության համար, մինչդեռ Հայաստանի հարաբերությունները Թուրքիայի հետ վատ էին Հայոց ցեղասպանության մասին վեճի պատճառով։ Լեռնային Ղարաբաղում բախումների ժամանակ Արաբական Միացյալ Էմիրությունները և նրանց դաշնակից Սաուդյան Արաբիան գաղտնի աջակցում էին Հայաստանին Ադրբեջանի դեմ։

Ավելի վաղ Արաբական Միացյալ Էմիրությունների առաջնորդներ շեյխ Խալիֆա իբն Զայիդ ալ-Նահյանը 2020 թվականի սեպտեմբերի 21-ին շնորհավորել է Հայաստանին անկախության օրվա առթիվ։

### Հայոց ցեղասպանություն
Արաբական Միացյալ Էմիրությունների և Թուրքիայի միջև հարաբերություններում լարվածության աճը նաև Արաբական Միացյալ Էմիրություններին դրդել է ավելի սերտ կապեր հաստատել Հայաստանի հետ, ինչի արդյունքում 2019 թվականի ապրիլին Արաբական Միացյալ Էմիրությունները պաշտոնական հայտարարություն են արել այն մասին, որ նրանք աստիճանաբար կսկսեն ճանաչել Հայոց ցեղասպանությունը։ Աբու Դաբիի Էմիրությունը դարձել է առաջին էմիրությունը, որը ճանաչել է ցեղասպանությունը 2019 թվականի ապրիլին։

## Տնտեսական և ռազմական հարաբերություններ
Ինչ վերաբերում է հայ-էմիրաթական աճող հարաբերությունների արդյունքներին, ապա տնտեսական և ռազմական համագործակցության աճ է նկատվում։

2020 թվականի փետրվարին Հայաստանի բարձր տեխնոլոգիաների արդյունաբերության նախարար Հակոբ Արշակյանը գլխավորել է Աբու Դաբիում «UMEX» և «SimTEX 2020» ցուցահանդեսների պատվիրակությունը։ Արաբական Միացյալ Էմիրությունների պաշտպանության պետական նախարար Մուհամեդ Ահմեդ Ալ Բովարդին հանդիպել է Արշակյանի հետ, քննարկել երկու երկրների ռազմական արդյունաբերության և պաշտպանական ոլորտում համագործակցության ամրապնդումը։

2020 թվականին՝ Ադրբեջանի հետ Արցախյան հակամարտության ժամանակ, Հայաստանի նախագահ Արմեն Սարգսյանը հրավիրվել էր կարևոր ելույթով հանդես գալ Ալ Արաբիա ալիքով՝ միջազգային հանրությանը կոչ անելով թույլ չտալ Թուրքիային միջամտել հակամարտությանը.

## Ծանոթագրություններ

Կատեգորիա:Հայ-էմիրաթական հարաբերություններ
Համակախվածություն

**Համակախվածություն**, ախտաբանական վիճակ, որը բնութագրվում է խորը կլանվածությամբ և ուժեղ զգացմունքային, սոցիալական կամ նույնիսկ ֆիզիկական կախվածությամբ մեկ այլ անձից։ Առավել հաճախ տերմինն օգտագործվում է հարբեցողների, թմրամոլների և որևէ կախվածություն ունեցող այլ մարդկանց հարազատների և մտերիմների նկատմամբ, բայց դրանով այն չի սահմանափակվում։

Համակախվածության հիմնական բնութագրերից է չափազանց կախվածությունն այլ մարդկանց հավանությունից և ինքնության զգացումից։ Այս տերմինն ավելի քիչ անհատական ախտորոշիչ է և ավելի նկարագրական է հարաբերությունների դինամիկայի համար։

## Հատկություններ
Համակախված մարդը, թույլ տալով, որ այլ անձի վարքագիծը ազդի նրա վրա, դառնում է լիովին կլանված՝ այդ այլ անձի գործողությունները վերահսկելով և այդպիսով կարգավորելով սեփական վիճակը։ Օրինակ, հաճախ համակախվածության պատճառ հանդիսացող բարեկամական կապերը կարող են խանգարել դատավարության ընթացքում ճշմարտության սահմանմանը։ Համակախվածության վիճակին բնորոշ են․
* մոլորություն, ժխտում, ինքնախաբեություն,
*կոմպուլսիվ գործողություններ,
* «սառեցված» զգացմունքներ,
* ցածր ինքնագնահատական, ատելություն ինքն իր հանդեպ, մեղքի զգացմունք,
* ճնշվող զայրույթ, անվերահսկելի ագրեսիա,
* այլ անձի ճնշում և վերահսկում, սևեռուն օգնություն,
* կենտրոնացում ուրիշների վրա, կարիքների անտեսում, հոգեսոմատիկ հիվանդություններ,
* շփման խնդիրներ, խնդիրներ անձնական կյանքում, փակվածություն, դեպրեսիվ վարքագիծ, սուիցիդալ մտքեր,
* այլ մարդկանց համար պատասխանատվություն զգալ՝ իրենց զգացմունքների, մտքերի, գործողությունների, լուծումների, խնդիրների և նույնիսկ ճակատագրի համար,
*տագնապի, խղճահարության և մեղքի զգացում, եթե այլ մարդու մոտ խնդիրներ են առաջանում,
*պարտավորված և/կամ հարկադրված զգալ օգնելու մեկ ուրիշին, տալ չպահանջված խորհուրդներ, «կարգի բերել» նրա զգացմունքները,
*այլ մարդկանց կարիքները, մտքերը և գործողությունները կանխագուշակել,
*անել այն, ինչ իրականում չեն ուզում անել։

## Սոցիալական մոդելներ
Սոցիալական հոգեբանությունն առանձնացնում է համակախված մարդկանց մի քանի դեր։ Հայտնի է «Կարպմանի եռանկյունի» մոդելը, որի մեջ առանձնացնում են․
* «փրկչի» դերը,
* «հետապնդողի» դերը,
* «զոհի» դերը։

## Տես նաև
* Կախյալ անձնային խանգարում
* Սահմանային անձնային խանգարում
* Հոգեկից

## Ծանոթագրություններ

## Արտաքին հղումներ
* 
* 
* 

Կատեգորիա:Անձի զարգացում
Կատեգորիա:Դուետներ
Կատեգորիա:Կախվածություններ
Կատեգորիա:Հոգեկան հիվանդություններ
Կատեգորիա:Միջանձնային հարաբերություններ
Կատեգորիա:Նարցիսիզմ
Ջոն Գրինդեր

**Ջոն Գրինդեր** (*John Grinder*,  ), ամերիկացի լեզվաբան և գրող։ Ռիչարդ Բենդլերի հետ ստեղծել է միջանձնային շփման պսևդոգիտական մեթոդներից մեկը՝ նեյրո-լեզվական ծրագրավորումը։

## Կենսագրություն
Ջոնն Գրինդերը Ռիչարդ Բենդլերի գեշտալտ թերապիաների խմբի համակարգողն է հանդիսացել՝ նրանից 10 տարով մեծ լինելով։ Երիտասարդ տարիներին գաղտնի հետախույզ է աշխատել Գերմանիայի, Իտալիայի և Հարավսլավիայի կենտրոնական հետախուզական վարչություններում։

1970-ական թվականների սկզբին նա հայնտի է դարձել գեներատիվ-տրանսֆորմացիոն քերականության սիրահարների շրջանում։ Ռիչարդ Բենդլերի հետ համահեղինակել է «Մոգության կառուցվածքը։ Մաս 1» գիրքը, որը որոշ շտկումներով վերահրատարակվել է 1983 թվականին։ Եղել է լեզվաբանության պրոֆեսոր Գրեգորի Բեյթսոնի կրտսեր օգնականը Կրեսժ քոլեջում։

## Գիտական աշխատանքներ
### Լեզվաբանություն

* 
* 
* 
* 
* 
* 
* 
* 
* 
* 
* 
* 

### Նեյրո-լեզվական ծրագրավորում
* 
* 
* 
* 
* 
* 
* 
* 
* 
* 

### Նեյրո-լեզվական ծրագրավորման նոր կոդ
* 
* 
* 
* 
*  

## Ծանոթագրություններ

## Գրականություն
*  
* 
* 

Կատեգորիա:Ամերիկացի գրողներ
Կատեգորիա:Ամերիկացի լեզվաբաններ
Կատեգորիա:Ամերիկացի հոգեբաններ
Կատեգորիա:Ամերիկացի հրատարակիչներ
Կատեգորիա:Ամերիկացի տղամարդ գրողներ
Կատեգորիա:Ամերիկացի փիլիսոփաներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Գիտնականներ այբբենական կարգով
Կատեգորիա:Նեյրո-լեզվաբանական ծրագրավորում
Կատեգորիա:Փիլիսոփայական գիտությունների դոկտորներ
Սուսանա Դիաս

**Սուսանա Դիաս Պաչեկո** (, ), իսպանացի պետական և քաղաքական գործիչ, Իսպանիայի սոցիալիստական բանվորական կուսակցության անդամ։ 2013 թվականի սեպտեմբերից զբաղեցնում է Անդալուսիայի կառավարության նախագահի պաշտոնը։ 2013 թվականի նոյեմբերից գլխավորում է Անդալուսիայում կուսակցության շրջանային բաժանմունքը։

## Կենսագրություն
Սուսանա Դիասը ծնվել է 1974 թվականի հոկտեմբերի 18-ին Սևիլյայում։ Ավարտել է Սևիլյայի համալսարանի իրավաբանական ֆակուլտետը։ 17 տարեկանում անդամակցել է Իսպանիայի սոցիալիստական բանվորական կուսակցության երիտասարդական կազմակերպությանը։ 1999 թվականի տարածաշրջանային և տեղական ինքնակառավարման ընտրություններում ընտրվել է Սևիլայի քաղաքային խորհրդի անդամ, որտեղ զբաղվել է առավելապես երիտասարդության հարցերով և աշխատաշուկայի խնդիրներով։ 2004 թվականի ընտրություններում Դիասն ընտրվել է Իսպանիայի խորհրդարանի ստորին պալատի պատգամավոր։ 2008 թվականի ընտրություններում դարձել է Իսպանիայի խորհրդարանի վերին պալատի պատգամավոր, որտեղ կատարել է Իսպանիայի սոցիալիստական բանվորական կուսակցության խորհրդարանական խմբակցության մամուլի քարտուղարի գործառույթները։

2012 թվականին Սուսանա Դիասը վերադարձել է Անդալուսիա և ընդգրկվել տարածաշրջանային կառավարության կազմում, պատասխանել հավասարության հարցերին և համակարգել կառավարության աշխատանքը կոալիցիայի գործընկեր «Միավորված ձախերի» հետ։ Անդալուսիայի կառավարության նախագահի պաշտոնում առաջադրվելու համար Խոսե Անտոնիո Գրինյանի հրաժարականից հետո Սուսանա Դիասը դարձել է այդ պաշտոնի միակ թեկնածուն ԻՍԲԿ-ից և 2013 թվականի սեպտեմբերի սկզբին ընտրվել է Անդալուսիայի տարածաշրջանային կառավարության նախագահ։ ԻՍԲԿ արտահերթ համագումարում ընտրվել է Անդալուսիայում Իսպանիայի սոցիալիստական բանվորական կուսակցության գլխավոր քարտուղար։

2015 թվականի Անդալուսիայի ընտրություններում ԻՍԲԿ-ը ՝ Դիասի գլխավորությամբ, հաղթել է, բայց խորհրդարանում կորցրել է մեծամասնությունը։ Դիասը հրաժարվել է նոր ձախ «Պոդեմոս» կուսակցության տեղական բաժանմունքի հետ համաձայնության հեռանկարից Թերեսա Ռոդրիգեսի գլխավորությամբ և կոալիցիայի մեջ է մտել մեկ այլ նոր կուսակցության՝ «Քաղաքացիները։ Քաղաքական կուսակցության» հետ։

2002 թվականից Սուսանա Դիասը ամուսնացած է, 2015 թվականի հուլիսին որդի է ունեցել։

## Ծանոթագրություններ

## Արտաքին հղումներ
* Կենսագրությունն Անդալուսիայի պաշտոնական կայքում
* Կենսագրությունն Իսպանիայի պատգամավորոների կոնգրեսի պաշտոնական կայքում

Կատեգորիա:21-րդ դարի կին քաղաքական գործիչներ
Կատեգորիա:Բնօրինակում անաղբյուր հոդվածներ
Կատեգորիա:Իսպանիայի կին քաղաքական գործիչներ
Կատեգորիա:Իսպանիայի պետական գործիչներ
Կատեգորիա:Սևիլյայի համալսարանի շրջանավարտներ
Կարակալպակստանի Հանրապետության ազգային օրհներգ

**Կարակալպակստանի Հանրապետության ազգային օրհներգ**(; ) — պաշտոնական խորհրդանիշներից մեկը (դրոշի ու զինանշանի հետ միասին) Կարակալպակստանի Հանրապետություն - ինքնիշխան հանրապետություն Ուզբեկստանի Հանրապետության կազմում:Հաստատվել է 1993 թվականի դեկտեմբերի 24-ին, երբ Կարակալպակստանի Հանրապետության Գերագույն խորհրդի XIV նստաշրջանում ընդունվեց «Կարակալպակստանի Հանրապետության պետական օրհներգի մասին» օրենքը:Հիմնը կարակալպերեն լեզվով է:Հիմնի խոսքերի հեղինակը Իբրայիմ Յուսուպովն է, կոմպոզիտորը ՝ Նաջիմադդին Մուհամեդդինովը։

## Տեքստ

## Ծանոթագրություններ

## Արտաքին հղումներ
* 

Կատեգորիա:1993 երգեր
Կատեգորիա:Երգեր այբբենական կարգով
1989-90 NBA մրցաշրջան

**1989-90 NBA մրցաշրջան**, դարձել է Բասկետբոլի ազգային ասոցիացիայի 44-րդ մրցաշրջանը։ Մրցաշրջանի չեմպիոնը դարձել է «Դետրոյթ Փիստոնս» ակումբը։ Եզրափակչում՝ հինգ խաղերի ընթացքում, «Փիստոնս»-ը հաղթել են «Պորտլենդ Թրեյլ Բլեյզերս»-ին և երկրորդ անգամ գրավել են Լարի Օ Բրայենի գավաթը։

## Պարբերական առաջնություն
: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ Օֆ

## Աղբյուրներ
* 1989-90 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
Դոլապո Ադելեկե

**Դոլապո Ադելեկե** (, անվանվում է նաև Լոուլա Դի (, ), նիգերիացի ժամանակակից կինոգործիչ

## Կենսագրություն
Ծնվել է Նիգերիայի Քանո նահանգում։ Նախքան համալսարան ընդունվելն արդեն հեղինակել ու լույս էր ընծայել երկու գիրք (Լագոս նահանգի Դանսոլ ավագ դպրոցում սովորելու ժամանակաշրջանում)։ 2011 թվականին ավարտել է Կովենանտ համալսարանը՝ ստանալով հաղորդակցության մասնագետի դիպլոմ։

2014 թվականին հիմնադրել է *Doreen Media Africa* ընկերությունը, որն զբաղվում է մուլտիմեդիա բովանդակության ստեղծման ու տարածման աշխատանքներով, իսկ դրանից երկու տարի անց՝ 2016 թվականին հիմնել է *LowlaDee TV*-ն։ *ThisDay Newspaper* թերթին տված հարցազրույցում Դոլապո Ադելեկեն հավաստել է, որ ֆիլմեր սկսել է նկարահանել 21 տարեկանից։ 2016 թվականին նրա նկարահանած *This Is It* վեբ-հեռուստասերիալը ապահովել է շուրջ 300.000 դիտում, արժանացել քննադատության դրվատանքին։ 2012 թվականին Դոլապո Ադելեկեն ըստ *Vanguard* լրագրի վարկածի ընդգրկվել է նիգերիացի ամենախոստումնալից երիտասարդների ցանկում, *Angles* ամսագրի վարկածով էլ ճանաչվել է  դեռահասների համար ստեղծագործող լավագույն հեղինակը (առաջին հերթին նկատի են առնվել նրա *Flesh and Blood* և *The Little White Hen* գրքերը)։

## Ֆիլմագրություն

## Մրցանակներ

## Ծանոթագրություններ

## Արտաքին հղումներ
*
* Պաշտոնական կայքէջը

Կատեգորիա:Նիգերացի կինոռեժիսորներ
Կատեգորիա:Նիգերիացի կինոպրոդյուսերներ
Ֆոտոսինթեզի գործողության սպեկտր

**[[Ֆոտոսինթեզ]]ի գործողության [[սպեկտր]]ը** պատահական լույսի ալիքի երկարությունից ֆոտոսինթեզի ինտենսիվության կախվածության կոր է:Այս կախվածությունից պարզ է դառնում, թե լույսի որ ալիքի երկարության վրա են առավել արդյունավետ ֆոտոսինթեզի ֆոտոքիմիական ռեակցիաները:Քլորոֆիլը շատ ավելի արդյունավետ է կլանում է սպեկտրի կարմիր և կապույտ մասերը, որոնք առավել արդյունավետ են ֆոտոսինթեզի համար:Հետևաբար, գործողությունների սպեկտրի գծապատկերը պարունակում է երկու գագաթնակետ կարմիր և կապույտ շրջաններում։
Տիպիկ ֆոտոսինթետիկ օրգանիզմի ֆոտոսինթեզի գործողությունների սպեկտրը ձևով կրկնում է իր հիմնական (քլորոֆիլներ, մանրեոքլորոֆիլներ) և օժանդակ գունանյութերի (կարոտինոիդներ, ֆիկոբիլիններ) ամփոփ կլանման սպեկտրները։
Ֆոտոսինթեզի գործողության սպեկտրի ուսումնասիրության հիմնական դերը պատկանում է Կ. Ա. Տիմիրյազևին, որը մշակել է ֆոտոսինթեզի արդյունավետության հաշվարկման ճշգրիտ մեթոդ `հիմնված ներծծված CO2- ի ծավալի միաժամանակ որոշման և փակ անոթում O2- ի արտանետման վրա:Օգտագործելով այս մեթոդը ՝ նա ցույց տվեց, որ ընդհանուր առմամբ ֆոտոսինթեզի գործողության սպեկտրը համընկնում է քլորոֆիլների կլանման սպեկտրի հետ, ինչը նշանակում է, որ հենց այդ մոլեկուլներն են պատասխանատու ֆոտոսինթեզի ընթացքի համար։

## Ծանոթագրություններ

## Տես նաև
*Ֆոտոսինթեզ
*Կլանման սպեկտր
*Քլորոֆիլ

## Արտաքին հղումներ
* Физиология растений онлайн: принципы Спектрофотометрии

Կատեգորիա:Ֆոտոսինթեզ
Հայ-կոսովոյական հարաբերություններ

**Հայ-կոսովոյական հարաբերություններ**, 2020 թվականի հոկտեմբերի դրությամբ հայ-կոսովոյական հարաբերությունները հաստատված չեն, քանի որ Հայաստանը դեռ չի ճանաչել Կոսովոյի անկախությունը։

2008 թվականի մարտի 12-ին նախագահ Սերժ Սարգսյանը հայտարարել է, որ «Հայաստանի կողմից Կոսովոյի անկախության հնարավոր ճանաչումը լարվածություն չի առաջացնի Հայաստանի և Ռուսաստանի հարաբերություններում», բայց նաև նշել է, որ «Կոսովոյի ճանաչման հարցը լուրջ բանավեճ է պահանջում... Հայաստանը միշտ եղել է ազգերի ինքնորոշման իրավունքի ջատագովը, և այդ առումով մենք ողջունում ենք Կոսովոյի անկախությունը»։

2008 թվականի սեպտեմբերի 3-ին նախագահ Սերժ Սարգսյանը հայտարարել է. «Այսօր ժամանակ առ ժամանակ հարց է ծագում, թե ինչու Հայաստանը չի ճանաչում Աբխազիայի և Հարավային Օսիայի անկախությունը։ Պատասխանը պարզ է. նույն պատճառով, որ նա չի ճանաչել Կոսովոյի անկախությունը։ Ունենալով Արցախ՝ Հայաստանը չի կարող ճանաչել այլ կազմավորում նույն իրավիճակում, քանի դեռ չի ճանաչվել Լեռնային Ղարաբաղի Հանրապետությունը»։ Ազգերի ինքնորոշման իրավունքը «ժամանակ է պահանջում»՝ պահանջելով «բոլոր շահագրգռված կողմերի» ըմբռնում։ Համապատասխանաբար, Հայաստանը փորձում է «համոզել» Ադրբեջանին հաշտվել Ղարաբաղի կորստի հետ, հայտարարել Է նախագահը։ 2008 թվականի նոյեմբերին Սերժ Սարգսյանը, մեկնաբանելով Ռուսաստանի կողմից Վրաստանի անջատված շրջանների ճանաչումը, ասել է. «Կոսովոյի դեպքում կիրառվում է ազգերի ինքնորոշման իրավունքը։ Սակայն Ռուսաստանի նման քայլը թշնամական էր»։ 2009 թվականի մայիսին Կոսովոյի արտգործնախարար Սկենդեր Հյուսենի և ՄԱԿ-ում Հայաստանի ներկայացուցիչ Արմեն Մարտիրոսյանի միջև կայացած հանդիպմանը Մարտիրոսյանը, ինչպես հաղորդվում Է, խոստացել էր, որ ճանաչման խնդրանքը կփոխանցվի իր կառավարությանը։

2009 թվականի հուլիսին՝ Հայաստան կատարած պետական այցի ժամանակ, Սերբիայի նախագահ Բորիս Տադիչը Կոսովոյի և Լեռնային Ղարաբաղի հարցերը քննարկել է Հայաստանի նախագահ Սերժ Սարգսյանի հետ։ Երկու երկրների ղեկավարները համաձայնել են, որ տարածաշրջանային հակամարտությունները պետք է լուծվեն առանց ուժի կիրառման և միայն խաղաղ միջոցներով՝ միջազգային իրավունքին համապատասխան։ Տադիչը նաև հանդիպել է վարչապետ Տիգրան Սարգսյանի հետ, որի հետ քննարկվել են նույն հարցերը։ Կոսովոյի և Լեռնային Ղարաբաղի խնդիրները կարող են լուծվել միայն բանակցությունների միջոցով, և «ցանկացած պարտադրվող լուծում բացարձակապես անընդունելի է, և մենք լիովին համաձայն ենք դրա հետ», - ասել է Թադիչը։

## Ծանոթագրություններ

Կատեգորիա:Կոսովոյի երկկողմ հարաբերություններ
Կատեգորիա:Հայաստանի երկկողմ հարաբերություններ
1991-92 NBA մրցաշրջան

**1991-92 NBA մրցաշրջան**, դարձել է Բասկետբոլի ազգային ասոցիացիայի 46-րդ մրցաշրջանը։ Մրցաշրջանի չեմպիոնը դարձել է «Չիկագո Բուլս» ակումբը։ Եզրափակչում՝ վեց խաղերի ընթացքում, «Բուլս»-ը հաղթել է «Պորտլենդ Թրեյլ Բլեյզերս»-ին և երկրորդ տարին շարունակ գրավել են Լարի Օ'Բրայենի գավաթը։

## Պարբերական առաջնություն
: *Հ = Հաղթանակներ, Պ = Պարտություններ, Տ% = Հաղթած խաղերի տոկոս*

## Փլեյ Օֆ

## Աղբյուրներ
* 1991-92 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
1993-94 NBA մրցաշրջան

**1993-94 NBA մրցաշրջան**, դարձել է Բասկետբոլի ազգային ասոցիացիայի 48-րդ մրցաշրջանը։ Մրցաշրջանի չեմպիոնը դարձել է «Հյուստոն Ռոքեթս» ակումբը։ Եզրափակչում՝ յոթ խաղերի ընթացքում, «Ռոքեթս»-ը հաղթել է «Նյու Յորք Նիքս»-ին և ակումբի պատմության ընթացքում առաջին անգամ դարձել է չեմպիոն։

## Պարբերական առաջնություն
: *Հ = հաղթանակներ, Պ = պարտություններ, Տ% = հաղթած խաղերի տոկոս*

## Փլեյ Օֆ

## Աղբյուրներ
* 1993-94 NBA Season Summary 

Կատեգորիա:Բասկետբոլի ազգային ասոցիացիայի դրաֆթներ
Ըմբշամարտի Եվրոպայի առաջնություն 1987

**Ըմբշամարտի Եվրոպայի առաջնություն 1987**, անցկացվել է երկու փուլով՝ մայիսի սկզբին անցկացվել են ազատ ոճի ըմբշամարտի առաջնություները Վելիկո Տիռնովոյում (Բուլղարիա), իսկ մայիսի ավարտին՝ անցկացվել են հունահռոմեական ըմբշամարտի առաջնությունները Տամպերեում (Ֆինլանդիա)։

## Հունահռոմեական ըմբշամարտ

### Մեդալներ

### Մեդալակիրներ

## Ազատ ոճի ըմբշամարտ

### Մեդալներ

### Մեդալակիրներ

## Ծանոթագրություններ

## Աղբյուրներ
* FILA Wrestling Database

Կատեգորիա:Վելիկո Տիռնովո
Կատեգորիա:Ըմբշամարտը Բուլղարիայում
Կատեգորիա:Ըմբշամարտը Ֆինլանդիայում
Կատեգորիա:Բնօրինակում անաղբյուր հոդվածներ
Կատեգորիա:Տամպերե
Ալեքսանդր Կուդրյաշով

**Ալեքսանդր Կուդրյաշով** (;), ռուս ֆուտբոլիստ, պաշտպան։

## Կարիերա
Կարիերան սկսել է Տամբովի «Սպարտակ» ակումբում։ Խաղացել է Աստրախանի «Վոլգարում», Լիպեցկի «Մետալուրգում», Բրյանսկի «Դինամոյում», «Կիզիլժարում» և այլ ակումբներում։ Պրեմյեր լիգայում 10 խաղ է անցկացրել Վորոնեժի «Ֆակելի» կազմում։ 2017 թվականի հուլիսին նշանակվել է «Զենիթ» ֆուտբոլային ակումբի ավագ մարզիչ (Պենզա)։

## Վիճակագրություն

## Ծանոթագրություններ

## Արտաքին հղումներ
* Տեղեկությունը «Ֆակել» ՖԱ-ի պաշտոնական կայքում 
* 

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆակելի ֆուտբոլիստներ
Պավել Կուդրյաշով

**Պավել Կուդրյաշով** (, ), ռուս ֆուտբոլիստ, հարձակվող, բելառուսական «Բելշինա» ակումբի խաղացող։

## Կարիերա
### Ակումբային
Պավել Կուդրյաշովը «Տոմ» ֆուտբոլային ակումբի սան է, որտեղ մարզվել սկսել է 7 տարեկանում։ Առաջին մարզիչը եղել է Նիկոլայ Նիկոլաևիչ Ռուդակովը։ 15 տարեկանում տեղափոխվել է Մոսկվայի «Դինամոյի» դպրոց, որտեղ անցկացրել է մեկուկես տարի, որից հետո վերադարձել է «Տոմ»։ 2013/2014 թվականների մրցաշրջանում հանդես է եկել Տոմսկի ակումբի երիտասարդական թիմում։

2014/2015 մրցաշրջանի համար հրավիրվել է «Տոմի» - «Տոմ-2» ֆուտբոլային ակումբ։ Թիմի կազմում 21 խաղում նա աչքի է ընկել հինգ գոլով։ Բացի այդ, 2014 թվականի նոյեմբերի 22-ին «ՍԿԱ-Էներգիայի» դեմ Ռուսաստանի առաջին դիվիզիոնի առաջնության խաղում կատարել է նորամուտը «Տոմի» հիմնական կազմում՝ փոխարինման դուրս գալով խաղի վերջնամասում։

2015/2016 մրցաշրջանը նորից անցկացրել է «Տոմ-2» ակումբում, որտեղ 20 խաղում աչքի է ընկել 4 գոլով։

2016/2017 մրցաշրջանն արդեն սկսել է «Տոմի» հիմնական թիմում։ Ֆուտբոլիստի նորամուտը Պրեմյեր լիգայում տեղի է ունեցել 2016 թվականի օգոստոսի 7-ին, երբ Կուդրաշովը փոխարինել է Արտյոմ Պոպովին «Լոկոմոտիվի» դեմ արտագնա խաղում (2:2)։ 2016 թվականի սեպտեմբերի 21-ին ֆուտբոլիստը «Սիբիրի» դեմ Ռուսաստանի գավաթի խաղարկության խաղում առաջին անգամ հանդես է եկել թիմի մեկնարկային կազմում։

2017 թվականի փետրվարի 16-ին պայմանագիր է կնքել «Կռիլյա Սովետովի» հետ։ Սամարայի ակումբի կազմում նորամուտը նշել է 2017 թվականի մարտի 5-ին Մոսկվայի «Լոկոմոտիվի» հետ խաղում։

2017 թվականի հուլիսին վարձավճարով վերադարձել է «Տոմ»։ 2018 թվականի մայիսին հրավիրվել է Տոմի երիտասարդական կազմ։ 2018 թվականի մայիսի 25-ին կայացած առաջին խաղում հեթ-տրիկ ձևակերպեց «ՄՊՄԴ-Կեմերովո» ֆուտբոլային ակումբի դարպասին։ 2018 թվականի հուլիսին Տոմսկի ակումբի հետ կնքել է 2 տարվա լիարժեք պայմանագիր։ 2018 թվականի նոյեմբերին իր առաջին գոլը խփել է ֆուտբոլի ազգային լիգայում՝ «Նիժնի Նովգորոդ» ֆուտբոլային ակումբի դարպասին։

## Վիճակագրություն
### Ակումբային

## Ձեռքբերումներ
**«Տոմ»**
* ՖԱԼ առաջնության բրոնզե մեդալակիր - 2018/2019

## Ծանոթագրություններ

## Արտաքին հղումներ
* 

Կատեգորիա:Լոռիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ